tartuNLP/wikipedia-smugri-20251201 huggingface dataset:
Vladimir Putinin henkilökultti

Vladimir Putinin henkilökultti on vahvistunut sitä mukaan, kuinka pitkään hän on ollut vallassa Venäjällä. Henkilökultin tavoitteena on luoda kuvaa miehekkäästä ja vahvasta johtajasta.
Taustaa.
Vladimir Putin nousi ensimmäistä kertaa presidentiksi Boris Jeltsinin erottua elokuussa 1999. Tätä ennen Putin ei juurikaan esiintynyt julkisuudessa ja oli yleisesti ottaen melko tuntematon. Jeltsinin kannatusluvut olivat 2 prosenttia ja monet venäläiset pitivät eroa hyvänä asiana. Toinen Tšetšenian sota päättyi vain kolmisen viikkoa Putinin vannottua presidentin virkavala, mikä nostatti hänen kannatustaan huomattavasti ja toimi pohjana henkilökultin rakentamiselle.
Putin itse on sanonut suhtautuvansa kielteisesti henkilökultteihin. Pääministeritoimiessaan hän myös katsoi itsensä vertaamisen Staliniin olevan epäsopivaa.
Piirteitä.
Putinin henkilökulttiin kuuluu niin kutsuttu hyvä tsaari, pahat pajarit -ajattelu, jonka mukaan tsaari on kansan puolella ja ongelmista ovat vastuussa pajarit, jotka pitivät tsaarin pimennossa maan ongelmilta pelastaakseen oman nahkansa. Vastineeksi tsaarin isällisestä hoivasta alamaiset tottelivat tätä kuuliaisesti ja suorastaan palvoivat tätä. Tämä myytti juontaa juurensa Venäjän keisarikunnan ajoilta, ja oli tärkeimpiä tsaarin valtaa lujittavia tekijöitä. Pajarien sijaan Putin on sysännyt kaikkien Venäjän ongelmien syyksi korruptoituneen virkamiehistön. Venäjän hyökättyä Ukrainaan vuonna 2022 Putinia ei ole syytetty maan armeijan lukuisista epäonnistumisista, vaan sen sijaan vika on armeijan johdossa.
Putinia on tapana kuvata erilaisten aktiviteettien parissa, joista osassa hän esiintyy paidatta. Tällaisten suunniteltujen mediatempauksien tavoitteena on osoittaa ensinnäkin, että Putin on terve ja voi hyvin, mutta myös että Venjällä on rikas luonto ja eläimistö sekä pitkä historia. Yhtenä tavoitteena on myös luoda kuva siitä, että jos Putin on kunnossa, Venäjä on kunnossa. Tunnettuja tällaisia propagandatemppuja ovat mm. seuraavat:
Vuonna 2002 julkaistu Putinia ihannoiva "Takogo, kak Putin!" -kappale oli alkujaan sarkasmia, mutta päätyi vain kaksi vuotta myöhemmin Putinin presidentinvaalikampanjan käyttöön.
Putinin nimeä on käytetty useissa tuotteissa Venäjällä: vaatteita, suklaata, vodkamerkki, säilykevihannesmerkki, kaviaarimerkki sekä matkamuistoja.
Julkisuudenkuva ja kannatus.
Maaliskuun 2022 lopulla Levada-tutkimuskeskus kertoi, että Putinin kannatusluvut olivat 83 %. Putinin kannatusluvut ovat aina olleet kyseenalaisia, koska Venäjällä ei ole vapaata mediaa, joka voisi mitata todellisia kannatuslukuja.
Putinin kannatus ulkomaalaisten keskuudessa oli historiallisen alhainen vuonna 2023: vain 11 % kertoi luottavansa Putiniin.
Vintiöt – Ten Years After

Vintiöt – Ten Years After on suomalainen vuonna 2003 valmistunut 12-osainen sketsisarja. Sarja oli jatkoa vuosina 1994–1995 esitetylle sketsisarjalle "Vintiöt". 
Aiempaan "Vintiöt" -sarjaan poiketen sarjan sketseihin tehtiin viralliset käsikirjoitukset, josta vastasivat sarjan näyttelijät Kari Hietalahti ja Niko Saarela. 
Esitysajat.
Sketsisarjan ensimmäinen jakso ensiesitettiin MTV3-kanavalla 3. tammikuuta 2003, ja viimeinen jakso 4. huhtikuuta 2003. Vuonna 2005 sarjan valikoituja sketsejä esitettiin uusintana 15-minuuttisina koosteohjelmina MTV3:lla. Vuonna 2006 sarjan alkuperäisiä jaksoja esitettiin uusintana MTV3:lla.
Julkaisut.
Sarjan jaksot on julkaistu osittain leikattuina vuonna 2004 ilmestyneellä "Vintiöt Naked" -DVD-julkaisulla.
Vannucci

Vannucci on alkujaan italialainen sukunimi seuraavilla henkilöillä:
Malin Gjörup

Malin Gjörup (28. huhtikuuta 1964 Luulaja – 20. toukokuuta 2020) oli ruotsalainen oopperalaulaja (mezzosopraano), näyttelijä ja oopperanjohtaja.
Gjörup esiintyi näyttelijänä elokuvassa "Hallo Baby" (1976). Hän opiskeli Malmön musiikkiakatemiassa. Gjörup lauloi muun muassa Folkoperanissa, Riksteaternissa ja Göteborgin kaupunginteatterissa. Myöhemmin hän toimi Gävlen sinfoniaorkesterin ohjelmistovastaavana. Gjörup työskenteli Norlannin oopperan johtajana, kunnes kuoli aivoverenvuotoon 56-vuotiaana. Viimeiseksi tuotannoksi, josta hän vastasi jäi Wolfgang Amadeus Mozartin "Don Giovannin" esitys. Koronapandemian johdosta säännöllisistä oopperaesityksistä luovuttiin, joten "Don Giovanni" ehdittiin esittää vain kerran. Gjörupin seuraajaksi Norlannin oopperassa valittiin Dan Turdén.
Mathias Clason

Mathias Clason (30. heinäkuuta 1963 Oslo – 11. toukokuuta 2020 Billiesholm) oli ruotsalainen lavastaja, puvustaja, näytelmäkirjailija ja libretisti.
Clason aloitti uransa pukusuunnittelijana 20-vuotiaana ja toimi myöhemmin myös lavastajana. Hän työskenteli ooppera-, baletti-, teatteri- ja musikaalituotannoissa sekä Ruotsissa että kansainvälisesti. Clason palkittiin Guldmaskenilla hänen puvustuksestaan "Skönheten och odjuret" -tuotantoon Göta Lejon -teatterissa. Hän työskenteli lisäksi muun muassa Richard Wagnerin koko "Nibelungin sormuksen" tuotannossa Dalhallassa.
Clason laati libreton Thomas Lindahlin säveltämään koko perheen oopperaan "Karlsson på taket" ("Katto-Kassinen"). Hän oli myös Paula af Malmborg Wardin oopperan "Kärlekskriget" libretisti ja lavastaja. Clason kirjoitti näytelmät "Jenny Lind" ja "Ett isberg i Medelhavet". Hän kuoli vuonna 2020 pitkään sairastettuaan.
F-molliasteikko

F-molliasteikko on f-sävelestä alkava sävelasteikko, jonka luonnolliseen muunnelmaan kuuluu sävelet f, g, as, b, c, des, es ja f. Sävellajissa on siis neljä säveltä alennettu. F-mollin rinnakkaissävellaji on As-duuri ja muunnossävellaji F-duuri. 
F-mollin etumerkintä eri nuottiavaimilla.
Neljällä yleisimmällä avaimella.
&lt;score&gt;{ \new Staff \with{ \magnifyStaff #3/2 } « \time 4/16 \override Score.TimeSignature #'stencil = ##f { \clef treble \key f \minor s16 \clef alto \key f \minor s16 \clef tenor \key f \minor s16 \clef bass \key f \minor s16 } » }&lt;/score&gt;
Neljällä yleisimmällä nuottiavaimella (diskantti-, altto-, tenori- ja bassoavain) on vakiintuneet standardit, miten niille kirjoitetaan etumerkit. F-mollin etumerkit kirjoitetaan niille ylläolevin tavoin.
Es-molliasteikko

Es-molliasteikko on es-sävelestä alkava sävelasteikko, jonka luonnolliseen muotoon kuuluvat sävelet es, f, ges, as, b, ces, des ja es. Es-mollin rinnakkaissävellaji on Ges-duuri ja muunnossävellaji Es-duuri. Es-mollia vastaa enharmonisesti dis-molli, jossa on kuusi ylennystä.
Es-mollin etumerkintä eri nuottiavaimilla.
Neljällä yleisimmällä avaimella.
&lt;score&gt;{ \new Staff \with{ \magnifyStaff #3/2 } « \time 4/16 \override Score.TimeSignature #'stencil = ##f { \clef treble \key ees \minor s16 \clef alto \key ees \minor s16 \clef tenor \key ees \minor s16 \clef bass \key ees \minor s16 } » }&lt;/score&gt;
Neljällä yleisimmällä nuottiavaimella (diskantti-, altto-, tenori- ja bassoavain) on vakiintuneet standardit, miten niille kirjoitetaan etumerkit. Es-mollin etumerkit kirjoitetaan niille ylläolevin tavoin.
Megara (yhtye)

Megara on vuonna 2015 Madridissa perustettu espanjalainen vaihtoehtometalliyhtye. Nelihenkisen yhtyeen jäsenet ovat laulaja Kenzy Loevett, kitaristi Tio Rober Bueno, basisti Vitti Crocutta sekä rumpalisti Raphaela "Ra" Tache. Yhtye edusti San Marinoa vuoden 2024 Eurovision laulukilpailussa kappaleellaan "". Yhtye putosi kilpailusta toisessa semifinaalissa saatuaan 16 pistettä.
Historia.
Megara-yhtyeen perustivat Madridissa kitaristi Tio Rober Bueno ja laulaja Kenzy Loevett. Samana vuonna yhtye julkaisi ensimmäisen EP-levynsä nimeltään "Muérase quien pueda". Vuonna 2016 Megara julkaisi ensimmäisen studioalbuminsa nimeltään "Siete". Yhtye keräsi julkisuutta vuonna 2018 julkaistuaan toisen studioalbuminsa nimeltään "Aquí estamos todos locos". Vuonna 2019 yhtye esiintyi "Download Festival" sekä "Resurrection Fest" -musiikkifestivaaleilla.
Benidorm Fest (2023).
Vuonna 2023 Megara kilpaili Espanjan vuoden 2023 euroviisukarsintana toimineessa "Benidorm Fest 2023" -karsintakilpailussa kappaleellaan "Arcadia". Yhtye kilpaili kilpailun ensimmäisessä semifinaalissa 31. tammikuuta 2023, jolloin se sijoittui neljänneksi ja eteni näin fiinaaliin asti. 4. helmikuuta 2023 pidetyssä finaalissa yhtye sijoittui kilpailussa neljännelle sijalle. Samana vuonna Megara ilmoitti toimivansa avustavana esiintyjänä Babymetal-yhtyeen Espanjan kiertueella.
Eurovision laulukilpailu 2024.
Vuonna 2024 Megara kilpaili San Marinon vuoden 2024 euroviisukarsintana toimineessa "Una Voce per San Marino 2024" -karsintakilpailussa kappaleellaan "11:11". Yhtye pyrki alunperin kilpailemaan kappaleella Espanjan euroviiskarsintana toimineessa "Benidorm Fest 2024" -kilpailussa, mutta Espanjan yleisradioyhtiö ei valinnut kappaletta mukaan kilpailuun. Sopiakseen yhteen San Marinon euroviisukarsinnan sääntöjen kanssa, Megara lisäsi "11:11"-kappaleeseensa muutaman italiankielisen säkeistön. Megara kilpaili "Una Voce per San Marino 2024" -kilpailun toisessa semifinaalissa, josta he etenivät "Toinen mahdollisuus" -vaiheeseen, joka järjestettiin 23. helmikuuta 2024. Yhtye eteni esikarsinnoista finaaliin asti, joka järjestettiin 24. helmikuuta 2024. Finaalissa Megara voitti kilpailun saaden eniten pisteitä viisihenkiseltä tuomaristolta ja näin ollen yhtye edusti San Marinoa vuoden 2024 Euroviisuissa Ruotsin Malmössä. Yhtye putosi kilpailusta toisessa semifinaalissa saatuaan 16 pistettä.
Thomas Lindahl

Thomas Lindahl (s. 1953 Malmö) on ruotsalainen säveltäjä.
Lindahl opiskeli musiikkitiedettä ja sävellystä. Hän on työskennellyt 1980-luvun alusta saakka säveltäjänä, tuottajana ja sovittajana. Lindahlin tuotantoon kuuluvat muun muassa oopperat "Inte alla tjuvar kommer för att stjäla" (1999), "Min mamma är en drake" (2011) ja "Karlsson på Taket" (2011). Lindahl oli Göteborgin oopperan residenssisäveltäjä vuosina 2011–2012. Hän on säveltänyt musiikin myös lukuisiin elokuviin (kuten "Åken maailma" ja "Lassen kesäloma") ja televisiosarjoihin. Lindahl opetti elokuvamusiikkia Kulturama-oppilaitoksessa vuosina 2010–2018. Hän on Euroopan elokuva-akatemian jäsen ja tuli hyväksytyksi Ruotsin säveltäjäliiton jäseneksi vuonna 2004.
Rockville (Connecticut)

Rockville on väestönlaskennallinen asuinpaikka Connecticutin osavaltiossa Yhdysvalloissa. Rockville sijaitsee Vernonin kunnassa Tollandin piirikunnassa. Vuoden 2020 väestönlaskennassa asukkaita oli 7 920.
Vuonna 2022 arvion mukaan Rockvillen asukkaista 86,0 % puhui kotikielenään englantia ja 9,2 % espanjaa. Noin neljännes eli kansallisen köyhyysrajan alapuolella työllisyysasteen ollessa vain 55,9 %.
Valtaosa Rockvillestä kuuluu National Register of Historic Placesin suojelukohteeseen, joka on muodostettu vuonna 1984. Historiallinen alue on kasvanut vesivoimaisen tekstiiliteollisuuden ympärille Hockanumjoen varrelle 1820-luvulta 1900-luvun alkuvuosikymmenille. Rakennukset edustavat lukuisia aikakauden yhdysvaltalaisen arkkitehtuurin suuntauksia, kuten uuskreikkalaisuutta, italialaistyyliä, huvilatyyliä, uusgotiikkaa, Napoleon III -tyyliä, stick-tyyliä sekä uusromaanista tyyliä, uusklassismia, uuskoloniaalityyliä ja bungalow-tyyliä.
Mauro Forghieri

Mauro Forghieri (13. tammikuuta 1935 Modena, Emilia-Romagna, Italia – 2. marraskuuta 2022) oli italialainen insinööri, joka toimi Formula 1 -talli Ferrarin kilpa-autojen suunnittelijana 1960–1970-luvuilla. Hän oli ensimmäisiä F1-insinöörejä, jotka ottivat suunnittelemissaan autoissaan käyttöön takasiiven vuoden Belgian osakilpailussa.
Ura.
Ferrari.
Isänsä avustamana Forghieri pääsi harjoittelijaksi ja lopulta töihin Ferrarille vuonna 1957, missä hän työskenteli autonsuunnittelija Carlo Chitin kanssa. Vuonna 1961 Chiti ja monet avainasemassa olleet insinöörit kuitenkin lopettivat ja siirtyivät ATS-talliin, minkä seurauksena Forghierin vastuulle jäi autonsuunnittelutyö 1960-luvulta aina 1980-luvun puoliväliin asti. Merkittävimmät saavutukset Forghierin ajalta olivat John Surteesin mestaruus vuonna , Niki Laudan vuosina ja sekä Jody Scheckterin . Talli voitti myös useamman valmistajien mestaruuden hänen aikakaudellaan. Suunnittelupuolella Forghieri perehtyi puoliautomaattiseen vaihteistoon vuonna 1979, mutta talli otti järjestelmän käyttöön vasta kaudella .
Vuonna 1985 Forghieri siirrettiin Ferrarin autotehtaan tekniselle kehitysosastolle ja hänet korvattiin F1-suunnitteluosastolla Harvey Postlethwaitella, koska 1980-luvun heikompi menestysvaihe aiheutti paineita italialaismediassa ja tallin sisäisessä politiikassa. Uudessa työtehtävässään Forghieri osallistui Ferrari 408 4RM -auton suunnitteluun vuosina 1985–1987, minkä jälkeen hän jätti Ferrarin siirtyäkseen Lamborghinin insinööriosastolle. 
Lamborghini ja Bugatti.
Siirryttyään Chryslerin toimitusjohtajan Lee Iacoccan perustamalle Lamborghini-osastolle vuonna 1987 Forghierin tehtävänä oli suunnitella F1-moottori, jota voisi käyttää Lamborghinin urheiluautoissa. Forghieri ja insinööri Daniele Audetto suunnittelivat V12-moottorin, joka oli vapaasti hengittävä moottori ja Larrousse/Lola -talli käytti sitä kausilla – parhaana tuloksenaan kolmas tila vuoden 1990 Japanin osakilpailussa. Kaudella moottoria käytti Lamborghini-perustainen Modena -talli, mutta heikoin tuloksin. Myös McLarenin Ayrton Senna oli kiinnostunut Forghierin suunnittelemasta moottorista testien perusteella, mutta talli ei lopulta valinnut kyseistä moottoria autoihinsa kaudelle .
Vuonna 1991 Lamborghinin tekninen osasto siirtyi Chryslerille, minkä seurauksena Forghierin tilalle valittiin Mike Royce. Hän siirtyi Bugatin tekniseksi johtajaksi vuosiksi 1992–1994. Hän työskenteli EB 110 ja EB 112 urheiluautojen suunnitteluosastolla.
Muut projektit.
Vuonna 1992 Forghieri suunnitteli Enelille sähköllä toimivan pienoispakettiauton.
Vuonna 1994 Forghieri osallistui teknisenä asiantuntijana Ayrton Sennan kuoleman aiheuttaneen onnettomuuden tutkintaan San Marinon osakilpailussa.
Vuonna 2005 Forghieri työskenteli italialaisen Project 1221 -autovalmistajan MF1 -urheiluauton suunnittelussa.
Kunnianosoitukset.
Forghieri sai Modenan kunniakansalaisuuden vuonna 2021. 
Forghieri kuoli 87-vuotiaana 2. marraskuuta 2022. Saman vuoden São Paulon osakilpailussa Ferrari kunnioitti Forghierin muistoa lisäämällä hänelle tarkoitetut kunnianosoitustekstit F1-75 autoihinsa .
Edith Thallaug

Edith Thora Thallaug (16. kesäkuuta 1929 Bærum – 7. kesäkuuta 2020 Tukholma) oli norjalainen ooppera- ja konserttilaulaja (mezzosopraano), näyttelijä sekä rikoskirjailija.
Thallaug syntyi syntyi laulaja Rolf Thallaugin ja Marta Marie Halvorsenin perheeseen. Hän oli näyttelijäoppilaana Studioteatretissa vuosina 1947–1948. Vuonna 1948 Knut Hergel otti hänet Norjan kansallisteatteriin ensin kaksivuotiseen opetusohjelmaan, jonka jälkeen hän pääsi sinne näyttelijäksi. Thallaug esiintyi lukuisissa näytelmissä. Hän sai lauluopetusta Haldis Ingebjart Iseneltä ja teki laulajana debyyttinsä maaliskuussa 1959. Ruotsalainen bassobaritoni Joel Berglund kuului yleisöön. Thallaug lähti Ruotsiin opiskelemaan laulua Berglundin ja myöhemmin Gjurgja Leppéen johdolla. Vuonna 1960 hän sai kiinnityksen Göteborgin Stora Teaterniin. Thallaug esiintyi muun muassa "Così fan tutten", "Madama Butterflyn" ja "Tannhäuserin" esityksissä. "Carmenin" nimiroolissa hän esiintyi ensimmäisen kerran vuonna 1963.
Vuosina 1964–1982 Thallaug lauloi Tukholman kuninkaallisessa oopperassa, jossa hän esiintyi muun muassa Carmenina ja monissa Giuseppe Verdin oopperoissa. Norjassa Thallaug sai Kritikerprisenin esiintymisestään Gioacchino Rossinin "Tuhkimon" nimiroolissa Den Norske Operassa keväällä 1972. Thallaug tulkitsi myös oman aikansa oopperaohjelmistoa, jonka säveltäjiin kuuluivat Margareta Hallin, Aribert Reimann ja Antonio Bibalo. Vuonna 1982 hän loi Adan roolin Luciano Berion teoksen "La vera storia" kantaesityksessä La Scalassa. Thallaugin konserttiohjelmistoon kuului muun muassa messuja, oratorioita ja sinfonisia teoksia. Yksinlauluja hän tulkitsi usein Jan Eyronin ja Robert Levinin toimiessa pianisteina.
Thallaug sai vuonna 1976 Ruotsissa hovilaulajan arvonimen ensimmäisenä Ruotsin ei-kansalaisena koskaan. Hänelle myönnettiin Grieg-palkinto vuonna 1977 ja Litteris et artibus -mitali 1983. Vuonna 1983 hänestä myös tehtiin Pyhän Olavin ritarikunnan ensimmäisen luokan ritari. Thallaug solmi ensimmäisen avioliittonsa viulisti Bjarne Larsenin kanssa ja toisen avioliittonsa laulaja Ulf Björkegrenin kanssa. Hänen kolmas puolisonsa oli viulisti Josef Benczy. Thallaug kuoli 90-vuotiaana jonkin aikaa sairastettuaan.
Kiovan kauppakorkeakoulu

Kiovan kauppakorkeakoulu (; ; lyhennys KSE) on yksityinen, vuonna 1996 perustettu pienehkö taloustieteellinen korkeakoulu, joka toimii Kiovassa, Ukrainassa. Korkeakoulu järjestää myös etäopetusta. Se kuuluu Open Society University Network -verkostoon (OSUN). Ainakin osa opetuksesta täyttää yhdysvaltalaisen Houstonin yliopiston tutkintovaatimukset ja yliopistoa voi tarkastella myös yhdysvaltalaisyliopiston sivutoimipisteenä.
Opetusta annetaan ukrainan ja englannin kielillä. Kiovan kauppakorkeakoulun tutkimustyö on ollut esillä myös suomalaisessa mediassa esimerkiksi Venäjällä toimivien ulkomaisten yritysten seurantaan liittyen. KSE on osaltaan ollut laatimassa Venäjän sotatoimien kansainvälisten rahoittajien seurantaa. Kiovan kauppakorkeakoulu on tuonut yhteistyötahojensa kanssa esille esimerkiksi, kuinka suuria veroja kansainväliset yritykset ovat Venäjän valtiolle maksaneet. KSE:n mukaan näillä maksuilla rahoitetaan osaltaan Venäjän sotatoimia Ukrainassa.
Vaikka Venäjän hyökkäyssodan (2022–) johdosta monet henkilökuntaan kuuluneet ja opiskelijat ovat muuttaneet ulkomaille, ja paikkakunnalle jääneiden mahdollisuudet keskittyä yliopistotyöhön ovat heikentyneet, on KSE jatkanut toimintaansa. Samanaikaisesti KSE on monipuolistanut opetustarjontaansa ja lisännyt yhteistyötä muiden yliopistojen kanssa. KSE on käynnistänyt uusia opetusohjelmia muun muassa psykologiasta, juridiikasta, kaupunkitutkimuksesta, kyberturvallisuudesta sekä kokeellisesta dronetekniikasta ja mikroelektroniikasta.
Hercules (yökerho)

Hercules Gay Nightclub on vuodesta 2000 toiminut Helsingissä sijaitseva homobaari. Nykyinen Makkaratalossa sijaitseva ravintola on Moek Trading Oy:n kolmas avaama toimipaikka. Herculeksessa järjestetään muun muassa livemusiikki- ja dragesityksiä.
Baari sijaitsi Helsingin Kampissa vuoden 2015 loppuun asti, jonka jälkeen Hercules siirtyi uusiin tiloihin Etu-Töölöön. Paikka suljettiin joulukuussa 2020, jolloin rakennus myytiin uusille omistajille. Klubi avattiin jälleen Helsingin päärautatieasemaa vastapäätä kauppakeskus Citycenterin 3. kerrokseen lokakuussa 2021.
Kriitikot kuvailevat Herculesta eli lempinimeltään "herccua" yleisesti ravintolana suosituksi, jännittäväksi ja vieraanvaraiseksi.
Klassinen sikarutto

Klassinen sikarutto (, lyh. CSF) on sioilla esiintyvä vaarallinen tauti, jonka kuolleisuus on yli 90 %. Tauti ei tartu ihmiseen tai muihin eläimiin, mutta ne voivat olla viruksen kantajia. Akuutin taudin oireet ovat samankaltaisia kuin afrikkalaisessa sikarutossa. Tautien tunnusmerkkinen oire ovat iholla ja korvissa näkyvät verenpurkaumat. Tautia tavataan Aasiassa ja Keski- ja Etelä-Amerikassa ja ajoittain myös Euroopassa. Maailman eläintautijärjestö luokittelee sikaruton vaarallisimpien eläintautien listalle.
Käyttäjäagentti

Käyttäjäagentti on tietokoneohjelma, joka hoitaa tiedon hakemisen World Wide Webistä käyttäjänsä puolesta. Käyttäjäagentteja ovat esimerkiksi:
Käyttäjäagentti toimii asiakkaan roolissa asiakas-palvelin -arkkitehtuurissa. HTTP-protokollan User-Agent -otsikkotiedon tarkoituksena on mahdollistaa palvelimen tunnistaa käyttäjän käyttämä ohjelmisto. Tämä otsikko voidaan kuitenkin jättää pois tai helposti väärentää, joten jotkin sivustot käyttävät muita tapoja käyttäjien erotteluun.
Feistel-salaus

Feistel-salaus on 1970-luvun alussa julkaistu salausmenetelmä. 1960-luvun lopulla Horst Feistel ja Walt Tuchman työskentelivät IBM:n tietokoneille tarkoitetussa salausprojektissa nimeltä Lucifer. Projektissa syntyi myös lohkosalausalgoritmi, jonka nimi on Lucifer. Luciferista tehtiin useita patentteja, jotka ovat kaikki vanhentuneet. Useimmat lohkosalausmenetelmät ovat Feistel-verkkoja, jossa lohko jaetaan kahteen osaan "L" ja "R". Feistel-rakenteessa samaa perusalgoritmia käytetään salaukseen ja purkamiseen. Rakenne perustuu useista kierroksista, joissa selkotekstiä käsitellään. Joka kierroksella on korvausaskel, jota seuraa permutaatioaskel. Feistelin verkko on tapa muodostaa käännettävä funktio ei-käännettävistä komponenteista. Korvaus-permutaatio -verkko ja Feistelin verkko käyttävät "kierrosfunktioita", mutta Feistelin verkossa niiden ei tarvitse olla invertoitavia.
Salauskierros kuvataan muodossa:
 formula_1
 formula_2
.. jossa formula_3 tarkoittaa XOR-funktiota.
Vinstra

Vinstra on taajama ja kaupunki Nord-Fronin kunnassa Innlandetin läänissä Norjassa ja kuntansa hallinnollinen keskus. Taajaman pinta-ala on 3,1 neliökilometriä ja asukasluku 2 637 vuonna 2023. 
Peer Gyntin esikuva Peder Olsen Hågå asui lähellä Vinstraa.
Kvam (Nord-Fron)

Kvam on taajama Nord-Fronin kunnassa Innlandetin läänissä Norjassa. Taajaman pinta-ala on 1,3 neliökilometriä ja asukasluku 753 vuonna 2023.
Kvamin kirkko (Nord-Fron)

Kvamin kirkko () on Nord-Fronin kunnassa Innlandetin läänissä Norjassa sijaitseva puinen ristikirkko vuodelta 1952. Se rakennettiin vuonna 1940 tulipalossa tuhoutuneen kirkon tilalle ja sai siitä myös mallia.
Dovren rata

Dovren rata () on Norjan rataverkkoon kuuluva rautatie, joka kulkee Eidsvollista Trondheimiin. Rata rakennettiin vaiheittain ja avattiin kokonaisuudessaan vuonna. Sen pituus on 553 kilometriä, ja sen sähköistäminen saatiin valmiiksi vuonna 1970.
Ingar Sletten Kolloen

Ingar Sletten Kolloen (s. 9. heinäkuuta 1951 Kvam) on norjalainen toimittaja ja tietokirjailija, joka on kirjoittanut useita kuuluisten henkilöiden elämäkertoja. Vuosina 1992–1997 hän toimi "Gudbrandsdølen Dagningenin" päätoimittajana. Vuonna 2010 hänet nimettiin Lillehammerin korkeakoulun kirjoittamisen professoriksi.
San Carlos (1724)

San Carlos oli Espanjan laivaston vuonna 1724 vesillelaskettu kaksikantinen 60-tykkinen San Luis -luokan linjalaiva.
Hankinta.
Alus tilattiin Guarnizon telakalta. Alus laskettiin vesille vuonna 1724 ja otettiin palvelukseen 11. syyskuuta 1726.
Palvelus.
Syyskuussa 1726 alus lähti Santanderista "San Felipen" kanssa La Coruñaan. Ne saapuivat 7. tammikuuta 1727 Cádiziin. Toukokuussa 1728 alus lähti Cádizista "San Antonion" ja "Infanten" kanssa kohdatakseen merellä Cornejon laivaston. Alus lähti 28. syyskuuta 1728 Cádizista Reggion neljän linjalaivan laivueessa Coruñaan ja palasi 16. helmikuuta 1729 laivueen mukana Cádiziin.
Huhtikuussa 1729 alus oli Cádizissa Rodrigo de Torresin laivastossa. Se saattoi 27. kesäkuuta 1730 Cádizista 15 rahtilaivan saattueen Manuel López Pintadon laivastossa, jonka muut alukset olivat "San Luis", "San Fernando", "San Francisco de Asís", "Lanfranco" ja fregatti "Nuestra Señora de Aránzazu". Laivasto saapui 8. elokuuta 1730 Cartagena de Indiasiin. Alus saapui 29. lokakuuta 1731 Cádiziin, missä se oli joulukuussa Blas de Lezon laivueessa.
Alus liitettiin Livornon sotaretkeä varten koottuun Marqués de Marin laivastoon. Se saattoi Cádizista 16 rahtilaivaa Veracruziin Rodrigo de Torresin laivueessa, jonka muut alukset olivat "Rubí", "Lanfranco" ja fregatti "Pingue Pópulo". Laivue saapui 24. lokakuuta 1732 Veracruziin. Alus saapui 1732 Havannaan, missä se aloitti partioinnin Karibianmerellä.
Alus vaurioitui 5. toukokuuta 1734 Havannassa, mistä se lähti 17. kesäkuuta "San Antonion", "Lanfrancon" ja patachen kanssa Cádiziin päällikkönään Conde de Bena-Masserano. Masseranon laivue saapui elokuussa Cádiziin, mistä alus siirrettiin 18. marraskuuta Ferroliin reserviin sijoitettavaksi.
Huhtikuussa 1737 alus oli Cádizissa. Vuonna 1738 alus oli Santanderissa "Real Felipen", "Santa Anan", "Príncipen" ja "Santa Teresan" kanssa, joiden kanssa se lähti elokuussa Cádiziin. Alus lähti 18. lokakuuta 1739 Ferrolista "Galician" kanssa Cartagena de Indiasiin. Ne saapuivat 16. joulukuuta Puerto Ricoon ja Cartagena de Indiasiin huhtikuussa 1740. Aluksen miehistö upotti aluksensa 5. huhtikuuta 1741 Blas de Lezon käskystä Cartagena de Indiasissa, jotta se ei joutuisi lahteen tunkeutuneelle amiraali Vernonin laivastolle.
Profagi

Profagit ovat bakteriofagien genomeja, jotka ovat integroituneet isäntäsoluna toimivan bakteerin genomiin. Profagia kantavaa isäntäsolua nimitetään lysogeeniksi. Profagit, jotka ovat lysogeenisessa kiertokulussa, replikoituvat isäntäsolun genomin kanssa niin kauan, kun viruksen lyyttistä kiertoa aktivoivat geenit ovat repressoituneena. Profagit voivat aktivoitua lyyttiseen elämänkiertoon, jossa ne tuottavat uusia viruksia ja hajottavat isäntäsolun. Lyyttisen kiertokulun aktivoituminen voi johtua ympäristön muutoksista. Lyyttisen kierron aktivoitumista voi edeltää isäntäsolun DNA:n vaurioituminen esimerkiksi UV-säteilyn tai kemiallisen kuorman seurauksena. Kemiallista kuormaa voi aiheuttaa esimerkiksi toisen bakteerin tuottamat perimämyrkylliset yhdisteet kuten kolibaktiini tai perimämyrkylliset lääkkeet kuten mitomysiini C (MMC).
Profagien edut tai haitat isännälle.
Bakteriofagit sisältävät geenejä, jotka voivat siirtyä profagin mukana isäntäbakteeriin. Näistä geenesistä voi olla hyötyä isäntäbakteerille esimerkiksi lajien tai yksilöiden välisessä kilpailussa. Tunnettuja Profagien kantamia geenejä ovat virulenssitekijät shigatoksiini ja koleratoksiini. Liiallinen profagien induktio voi kuitenkin johtaa hitaaseen tai joskus nopeaan lysogeenin hajoamiseen. Profagit ovat tämän vuoksi uhka isäntäsolulleen ja mahdollisesti paikalliselle mikrobiomille, koska uusien viruksien vapautuminen voi aiheuttaa paikallisen fagiepidemian.
Anfinn Kallsberg

Anfinn Kallsberg (19. marraskuuta 1947 Klaksvik – 20. helmikuuta 2024) oli färsaarelainen kansanpuolueen poliitikko. Hänet valittiin ensi kertaa Färsaarten parlamenttiin vuonna 1980, ja vuosina 1998–2004 hän oli Färsaarten pääministeri. Kallsberg kannatti Färsaarten itsenäistymistä.
Hyvärilä nuorisokeskus

Hyvärilä nuoriso- ja matkailukeskus on yksi Suomen kahdeksasta opetus- ja kulttuuriministeriön tukemasta valtakunnallisesta nuorisokeskuksista . Hyvärilä sijaitsee Pielisen rannalla Nurmeksessa Pohjois-Karjalassa. 
Historia.
Hyvärilä on alunperin rakennettu Korpi-Jaakon eli Jakob Stenius vanhemman raivaaman tilan pohjalle. Alueella sijaitsi 1880-luvulla vanha vaivaistalo ’Kurjala’. Päärakennus valmistui vuonna 1920 Nurmeksen maalaiskunnan kunnalliskodiksi, joka huolehti vanhusten ohella maatilasta ja mielisairaalasta. Vanhainkotiin vastaanotettiin vanhusten lisäksi muun muassa huutolaiset ja irtolaiset. 
Kunnalliskoti omisti peltojen ja metsän lisäksi navetan, sikalan ja tallin. Maatilan hoitoon osallistui paitsi palkattua henkilökuntaa myös parempikuntoisia potilaita. Henkilökunta asui kunnalliskodin alueella.
Nykyisessä Pehtoorissa eleli tilanhoitaja ja ns. entinen vastaanottorakennus eli Unhola toimi työntekijöiden asuntona. B-mielisairaala sijaitsi nykyisessä Rantatuvassa. 
Hyvärilän tilojen kunnostamiseen ryhdyttiin 1970-luvun lopulla, kun päätös nuorisokeskuksen perustamisesta tehtiin. Aluksi remontoitiin navetta auditoriota lukuun ottamatta kurssirakennukseksi sekä toimistorakennus. Vuonna 1980 leirintäalue siirrettiin kaupungin keskustasta Hyvärilään. 
B-mielisairaalan toiminta loppui vuonna 1980 ja vanhainkodin 1986.
Nykypäivää.
Hyvärilä tarjoaa puitteet muun muassa leirikouluille, rippi- ja muille leireille, yhdistysten vuosikokouksille, seminaareille ja urheilutapahtumille. 
Pehtoorin talo remontoitiin 1980-luvun puolivälissä. Vuonna 1992 valmistui arkkitehti Erkki Helasvuon suunnittelema vanhan kunnaskodin päärakennuksen saneeraus hotelliksi. Liikuntahalli PielisAreena valmistui 2012.
Uudisrakennuksia ovat myös muun muassa rantasauna, leirintäalueen huoltorakennukset, lomamökit- ja huoneistot.
Gallo Indiano (1729)

Gallo Indiano (Nuestra Señora de Balvanera) oli Espanjan laivaston vuonna 1729 palvelukseenotettu kaksikantinen 58-tykkinen linjalaiva.
Hankinta.
Alus valmistui 1723 rahtilaivana oletettavasti Tlacotalpanissa Meksikossa. Se saapui 3. toukokuuta 1728 Ferroliin, missä Espanjan laivasto lunasti aluksen 14. helmikuuta 1729.
Palvelus.
Alus lähti 2. kesäkuuta 1729 Ferrolista "Santa Anan" ja fregatti "Nuestra Señora de la Concepciónin" kanssa. Se lähti Cádizista "San Juan Bautistan" ja priki "San Miguelin" kanssa Rodrigues de Torresin lippulaivana Azoguen laivastossa. Alus saapui 1. lokakuuta 1730 Puerto Ricoon. Se menetti mastonsa hurrikaanissa matkalla Veracruziin, mistä se jatkoi Havannaan lastinaan elohopeaa.
Alus lähti 26. toukokuuta 1731 Havannasta "Conquistadorin", "San Estebanin" ja kaappari "La Dichosan" kanssa mukanaan neljä miljoonaa pesoa Cádiziin, jonne ne saapuivat 14. heinäkuuta. Alus lähti 2. elokuuta 1732 Cádizista Rodrigo de Torresin lippulaivana ja saapui Veracruziin 2. lokakuuta. Alus lähti Havannasta "Infanten", "Áfrican" ja "Rubín" kanssa aarrelastissa Espanjaan. Se upposi 15. heinäkuuta 1733 myrskyssä Bahaman kanavassa.
Irene Vallejo

Irene Vallejo Moreu (s. 1979) on espanjalainen klassisten kielten filologi ja kirjailija. Hän on väitellyt kreikkalais-roomalaisen kirjallisuuskaanonin kehityksestä.
Vallejo on aiemmin kirjoittanut romaaneja. Hänen ensimmäinen tietokirjansa "Papyrus" sisältyi "The Economist" -lehden vuoden 2022 parhaiden kirjojen luetteloon. Kirja saa monisanaiset kehut "The Guardianin" artikkelissa.
Markus Leikola tyrmää arviossaan "Parnassossa" kirjan kovasanaisesti. Hän taustoittaa ensin kertomalla kirjan saamasta huikeasta menestyksestä ja yleensä tieteen popularisoinnin suosiosta. Sitten hän kysyy: "[M]iksei tietokirjallisuus saisi olla viihdettä?" Leikolaa tuo häiritsevä kysymys ei jätä rauhaan yhdelläkään kirjan 650 sivulla. Hän ihmettelee, että kirjoittaja laatii ylistyslaulun kirjansa käsittelemän ajan tiedon järjestelmällisille kokoajille mutta ei itse ole kiinnostunut järjestelmällisyydestä eikä välttämättä edes tiedosta, joka eroaisi luulosta.
Leikola toteaa, että kirja on kirjoitettu paitsi vetävästi, paikoin myös söpösti, ja että on koko ajan pidettävä mielessä faktantarkistus mutta jouduttava samalla koko ajan pettymään. Sinne päin kirjoitettujen yksityiskohtien lisäksi Vallejo sortuu Leikolan mukaan tarinallistajien helmasyntiin: luomaan sankaritarinoita, joissa teot eivät ole osa prosessia vaan irrallisia heerosten tehtailemia tekoja vailla kontekstia. Hän nostaa esiin virheitä ja suurpiirteisyyksiä ja huomauttaa esimerkiksi, että Pompejista löytynyt kuva naisesta kirjoitustabletin ääressä ei minkään todisteen mukaan esitä naista pohtimassa runoa, vaan yhtä hyvin voi kyse olla kauppalistasta. Leikola huomauttaa lopuksi lähdekritiikin puutteesta: kun kunnon lähteitä ei ole, ne korvataan sanoilla "uskotaan", "kerrotaan", "pahojen kielten mukaan".
Senden (Westfalen)

Senden on kunta Nordrhein-Westfalenin osavaltiossa Saksassa. Münsterlandin länsiosassa sijaitseva Senden sai nykyisen muotonsa vuonna 1975.
Maantiede.
Senden sijaitsee osavaltionsa pohjoisosassa Münsterin lounaispuolella. Etäisyys Münsterin keskustasta on noin 15 kilometriä lounaaseen. Kunnan halki virtaa Stever, joka on Lippen 58-kilometrinen sivujoki. Sendenin osa-alueet ovat Bösensell, Ottmarsbocholt ja Venne. Ne olivat aiemmin itsenäisiä maalaiskuntia.
Historia.
Nykyinen Senden muodostettiin 1975, kun maalaiskunnat Bösensell, Ottmarsbocholt, Venne ja Senden liitettiin toisiinsa. Varhaisin asiakirjamaininta Sendenistä on noin vuodelta 890 eräässä Werdenin luostarin asiakirjassa. Ottmarsbocholtista ensimmäinen maininta on vuosilta 950–975.
Sendenin historiallista arkkitehtuuria edustaa muun muassa linna Schloss Senden. Linna sijaitsee kantakaupungin lounaisosassa.
Talous ja liikenne.
Sendenin elinkeinoja ovat esimerkiksi vähittäiskauppa, hyötyajoneuvot, logistiikka, koneenrakennus sekä puun, metallin ja muovin jalostus. Bösensellissä on rautatieasema (Haltestelle Bösensell Bahnhof), joka sijaitsee rataosuudella Wanne-Eickel–Hampuri. Bösensellin eteläpuolitse Sendenin hallinnollisen alueen halki kulkee moottoritie BAB 43, josta on liittymä Sendenin katuverkkoon. Moottoritie BAB 1 kulkee Sendenin itäpuolitse.
Etelä-Nummelan koulu

Etelä-Nummelan koulu on Vihdin Nummelassa sijaitseva koulu, joka on aloittanut toimintansa 1. elokuuta 2023. Koulussa toimivat vuosiluokat 1–6. Koulu aloitti toimintansa Nummelan koulun tiloissa ja siirtyi tammikuussa 2024 Etelä-Nummelan koulukeskukseen.
Haimoon koulu

Haimoon koulu on Vihdin Haimoossa sijaitseva koulu, joka on perustettu vuonna 1904. Haimoon uusi koulu otettiin käyttöön marraskuussa 2014. Haimoon koulun yhteydessä toimii nykyisin päiväkoti. Vuonna 2018 Haimoon koulussa oli 83 oppilasta ja päivähoidossa 40 lasta.
Historia.
Haimoon koulu perustettiin vuonna 1904 ja alkujaan koulu toimi Leppäluhdan torpan tontilla. Koulu aloitti nelivuotisena ja ensimmäisenä lukuvuonna koulussa oli 32 oppilasta. Alakoulu rakennettiin vuonna 1930 ja näissä rakennuksissa koulu toimi aina vuoteen 2015 saakka. Uusi koulu rakentui vanhan koulun viereiselle tontille, urheilukenttää vastapäätä. Koulun oppilasmäärä on vaihdellut muutamasta kymmenestä sataan.
Liikuntatilat.
Haimoon koulun liikuntatilat mahdollistavat muun muassa koripallon, sulkapallon, salibandyn ja voimistelun harrastamisen. Liikuntasalin kokonaispinta-ala on 255 m². Liikuntasali voidaan jakaa kahteen osaan katosta laskeutuvilla väliseinillä. Talviliikuntaa varten Haimoon koululla on luistelukenttä, jossa on kaukalo ja valot. Luistelukenttää hoitaa Haimoon Kisa. Ulkoliikuntaa varten Haimoon koululla on Haimoon hiekkakenttä, joka toimii talvisin luistelukenttänänä. Kentän yhteydessä toimivat myös Haimoon beachvolleykenttä sekä katukoripallokenttä.
Huhmarnummen koulu

Huhmarnummen koulu on Vihdin Huhmarissa sijaitseva koulu, joka on perustettu vuonna 2006. Huhmarnummen koulu jatkoi Palajärven koulun toimintaa. Koulu sijaitsee Vanhan Turuntien ja Porintien läheisyydessä, noin 5 kilometriä Nummelasta. Koulun tiloissa toimii esiopetus ja päiväkoti.
Liikuntatilat.
Huhmarnummen koulun liikuntatilat mahdollistavat muun muassa koripallon voimistelun harrastamisen. Liikuntasalin kokonaispinta-ala on 321 m². Liikuntasali voidaan jakaa kahteen osaan katosta laskeutuvilla väliseinillä. Talviliikuntaa varten Huhmarnummen koululla on luistelukenttä, jossa on kevyt kaukalo.
Ulkoliikuntaa varten Huhmarnummen koululla on Huhmarnummen pallokenttä, joka toimii kyläkenttänä. Pallokentän läheisyydessä ovat myös beachvolleykenttä, lentopallokenttä, tenniskentät sekä Huhmarin lähiliikuntapaikka.
Rim tim tagi dim

Rim tim tagi dim on kroatialaisen laulajan Baby Lasagnan esittämä kappale, joka julkaistiin 12. tammikuuta 2024. Baby Lasagna voitti kappaleella Kroatian vuoden 2024 euroviisukarsintana toimineen "Dora 2024" -kilpailun ja näin ollen edusti kappaleella Kroatiaa vuoden 2024 Eurovision laulukilpailussa Malmössä. Kappale tuli finaalissa toiseksi saatuaan yhteensä 547 pistettä, joista 337 yleisöltä ja 210 raadeilta.
Vastaanotto.
Rim tim tagi dim sai Euroviisusivusto Wiwibloggsin toimittajilta kokonaisarvosanan 8,5/10 pistettä. Jotkut syyttivät kappaletta Käärijän Euroviisukappale Cha cha chan kopioinnista.
Ojakkalan koulu

Ojakkalan koulu on Vihdin Ojakkalassa sijaitseva koulu. Ojakkalan koulussa toimivat luokat 1–6 ja oppilaita koulussa on 228. Ojakkalan koulun oppilaat tulevat pääsääntöisesti Ojakkalan ja Lankilan alueelta. Koulussa toimii myös vanhempaintoimikunta. Ojakkalaan perustettiin vuonna 1871 Vihdin ensimmäinen kansakoulu, joka tunnettiin Pietilän kansakouluna. Ojakkalan koulu valmistui vuonna 1958. Ojakkalan koulua peruskorjattiin ja laajennettiin vuonna 2001.
Liikuntatilat.
Ojakkalan koulun liikuntatilat mahdollistavat muun muassa palloilulajien ja voimistelun harrastamisen. Liikuntasalin kokonaispinta-ala on 299 m². Liikuntasali voidaan jakaa kahteen osaan katosta laskeutuvilla väliseinillä.
Otalammen koulu

Otalammen koulu on Vihdin Otalammella sijaitseva yhtenäiskoulu. Otalammen koulussa toimivat luokat 1–9 ja koulussa opiskelee 408 oppilasta lukuvuonna 2023–2024. Koulun rehtorina toimii Jyrki Kaarila. 
Liikuntatilat.
Otalammen koulun liikuntatilat mahdollistavat muun muassa palloilulajien ja voimistelun harrastamisen. Liikuntasalin kokonaispinta-ala on 394 m². Liikuntasali voidaan jakaa kahteen osaan katosta laskeutuvilla väliseinillä. Talviliikuntaa varten Otalammen koululla on luistelukenttä, jossa on kaukalo. Luistelukenttää hoitaa Otalammen Metsänpojat.
Pappilanpellon koulu

Pappilanpellon koulu on Vihdin kirkonkylässä sijaitseva koulu. Pappilanpellon koulussa toimivat luokat 1–3 ja 4–6 oppilaat opiskelievat Vihdin kirkonkylän koulukeskus Vihkossa vuodesta 2019 lähtien. Oppilaita koulussa on 440. Pappilanpellon koulun päärakennus on valmistunut vuonna 1994 ja koulukeskus Vihko syksyllä 2019. 
Liikuntatilat.
Pappilanpellon koulun liikuntatilat mahdollistavat muun muassa palloilulajien ja voimistelun harrastamisen. Liikuntasalin kokonaispinta-ala on 688 m². Liikuntasali voidaan jakaa kolmeen osaan katosta laskeutuvilla väliseinillä.
Vanjärven koulu

Vanjärven koulu on Vihdin Vanjärven kylässä sijaitseva koulu. Vanjärven koulussa toimivat luokat 1–6. Koulu sijaitsee maalaismaisemassa ja koulun yhteydessä toimii myös päiväkoti. Vanjärven koulu perustettu kansakouluna vuonna 1902 kun kartanonomistaja Linder lahjoitti koululle talon tontteineen. Vanha koulu sijaitsi Vanjärven pohjoispuolella. Uusi koulurakennus valmistui vuonna 1942. Kouluun perustettiin vanhempainyhdistys vuonna 2001. 
Liikuntatilat.
Vanjärven koulun liikuntatilat mahdollistavat liikunnan harrastamisen. Liikuntasalin kokonaispinta-ala on 58 m². Talviliikuntaa varten Vanjärven koululla on luistelukenttä, jossa on kaukalo. Luistelukenttää hoidetaan talkoovoimin.
Vihtijärven koulu

Vihtijärven koulu on Vihdin Vihtijärven kylässä sijaitseva koulu. Vihtijärven koulussa toimivat luokat 1–6. Koulu sijaitsee keksellä Vihtijärven kylää, Alimmaisenjärven rannalla. Koulussa opiskelee 32 lasta. Koulu on perustettu Vihtijärven kansakouluna vuonna 1895. Koulun tontin ja puutavaran koulua varten lahjoitti hovineuvos J. W. Brummer. Koulunkäynti alkoi koulussa vuonna 1896. Uuden koulurakennuksen rakennustyöt aloitettiin vuonna 1923 ja uusi rakennus vihittiin käyttöön 1925. 1950- ja 1960-luvuilla koulun piha-aluetta raivattiin ja kenttä tasoitettiin. 1970-luvulla koululle rakennettiin sisävessat ja sadekatos. Koulu oli lakkauttamisuhan alla 1980-luvula ja uudellen 2000-luvun alussa.
Liikuntatilat.
Ulkoliikuntaa varten Vihtijärven koululla on Huhmarnummen hiekkakenttä. Talvisin hiekkakenttä toimii luistelukenttänä. Hiekkakentän yhteydessä on myös Vihtijärven tenniskenttä.
Jukolan viesti 2023

Jukolan viesti 2023 eli Porvoo Borgå Jukola oli 74. Jukolan viesti -tapahtuma. Se käytiin kesäkuussa 2023 Porvoon Epoon ja Fagerstan alueilla. Järjestävä seura oli OK Trian. Kyseessä oli ensimmäinen kerta, kun Jukolan viesti kilpailtiin Porvoossa.
Miesten viestin voitti ruotsalainen Stora Tuna OK neljättä kertaa peräkkäin ja naisten Venlojen viestin toista kertaa peräkkäin IFK Göteborg.
Tulokset.
Jukolan viesti.
Lähde:
Venlojen viesti.
Lähde:
Robert W. Chambers

Robert W. Chambers (1865–1933) oli yhdysvaltalainen kirjailija. Hän kirjoitti kauhunovelleja, joihin hänen maineensa perustuu, mutta myöhemmällä urallaan hän kirjoitti hätäisesti työstettyjä viihderomaaneja, joita on suomennettu jo ennen kauhukokoelma "Keltaista kuningasta".
Chambersin tunnetuin teos on novellikokoelma "Keltainen kuningas", joka on saanut vaikutteita ranskalaiselta Théophile Gautierilta ja yhdysvaltalaiselta Ambrose Bierceltä. Toisaalta hän itse on antanut vaikutteita esimerkiksi televisiosarjan "True Detectiven" tekijöille. Sarjan saaman julkisuuden ansiosta kokoelma "Keltainen kuningas" suomennettiinkin.
Kultamaluri

Kultamaluri ("Smicrornis brevirostris") on tiaismalureihin kuuluva lintulaji. Lajia tavataan Australiassa.
Koko ja ulkonäkö.
Kultamaluri kasvaa 8–9 cm pitkäksi ja on Australian pienin lintulaji. Sukupuolet muistuttavat toisiaan ulkonäöltään. Lajin päälaki on alalajista riippuen ruskea tai harmaa ja päässä on vaalea silmäkulmajuova. Kultamalurin selkä ja siivet ovat harmahtavan vihreät. Linnun rinta, vatsa ja kyljet ovat alalajista riippuen vaaleankeltaiset tai keltaiset.
Levinneisyys ja elintavat.
Kultamaluria tavataan lähes koko Australiassa lukuun ottamatta kuivimpia alueita. Lajin elinympäristöä ovat erityisesti avoimet ja kuivahkot eukalyptusmetsät. Sademetsissä sitä ei tavata. Kultamaluri liikkuu pareittain tai pieninä ryhminä, ja liittyy usein myös sekaparviin. Linnun ravintoa ovat hyönteiset. Kultamaluri rakentaa roikkuvan katetun pesän ja naaras munii kahdesta neljään munaa.
MariAnne Häggander

MariAnne Häggander (s. 23. lokakuuta 1951) on ruotsalainen ooppera- ja konserttilaulaja (sopraano).
Häggander opiskeli 1970-luvulla konservatoriossa ja teatteriopistossa Göteborgissa. Hänet kiinnitettiin vuonna 1978 Tukholman kuninkaalliseen oopperaan, jossa hän työskenteli vuoteen 2004 saakka. Häggander aloitti kansainvälisen uransa esiintymällä Elisabettana Giuseppe Verdin "Don Carlosissa" Savonlinnan oopperajuhlilla vuonna 1979. Sittemmin hän esiintyi muun muassa Bayreuthin musiikkijuhlilla (1981–1986). Hän tuli tunnetuksi rooleista Richard Wagnerin ja Richard Straussin oopperoissa. Konserttilaulajana Häggander on tulkinnut suurimuotoisia orkesteriteoksia, yksinlauluja ja kamarimusiikkia.
Häggander sai Svenska Dagbladetin oopperapalkinnon vuonna 1984 ja hovilaulajan arvonimen 1990-luvun alussa. Vuonna 2004 Häggander nimitettiin professoriksi Göteborgin yliopiston teatteri- ja musiikkikorkeakouluun.
Google Messages

Google Messages on Googlen kehittämä tekstiviestisovellus, joka julkaistiin Android ja Wear OS -alustoille vuonna 2014. Google Messages julkaistiin Applen iMessage -ohjelman vastineeksi ja se käytti aiemmin nimeä Android Messages.
Google Messages julkaistiin ensimmäisenä Android 5.0 -alustalle nimellä Messenger teksti- ja multimediaviestien välittämiseen. Joulukuussa 2019 Google kertoi lisäävänsä tuen RCS-viestintäprotokollalle, joka seuraavana vuonna levisi ympäri maailmaa. Google Messages rikkoi miljardi asennuskertaa huhtikuussa 2020. Tammikuussa 2024 Google ilmoitti uudistavansa Messages-sovelluksen tekstilaatikkotyyliä.
Göran Järvefelt

Göran Järvefelt (3. elokuuta 1947 Edsbyn – 30. marraskuuta 1989 Tukholma) oli ruotsalainen oopperaohjaaja ja näyttelijä.
Järvefelt opiskeli teatteriakatemiassa Tukholmassa vuosina 1967–1970 ja suoritti myös kieliopintoja Tukholman yliopistossa. Hän työskenteli viiden vuoden ajan Kuninkaallisessa draamateatterissa alun perin näyttelijänä esiintyen muun muassa Henrik Ibsenin teoksissa. Vuonna 1976 Järvefelt avusti Ingmar Bergmania August Strindbergin "Kuolemantanssin" tuotannossa. Hän oli myös muiden muassa Giorgio Strehlerin ja Walter Felsensteinin avustajana. Järvefelt teki ensimmäisen oopperaohjauksensa (Alessandro Stradellan "San Giovanni Battista") Vadstenan akatemiassa vuonna 1974. Tukholman kuninkaallisessa oopperassa hän ohjasi ensimmäisen kerran vuonna 1977. Teoksena oli Gioacchino Rossinin "Sevillan parturi". Jo tätä ennen Järvefelt oli ohjannut Giuseppe Verdin "Falstaffin" Hagenin teatterissa Saksassa. Hän sai Svenska Dagbladetin oopperapalkinnon vuonna 1979.
Vuonna 1977 Järvefelt sai kolmevuotisen kiinnityksen Gelsenkirchenin Musiktheater im Revierin pääohjaajaksi. Hän työskenteli myös muun muassa Covent Gardenissa. Hän tuli tunnetuksi muun muassa Verdin, Richard Straussin, Richard Wagnerin ja Wolfgang Amadeus Mozartin oopperoiden ohjauksista. Metropolitan-oopperassa Järvefelt ohjasi ensimmäisen kerran vuonna 1989. Hän ei ehtinyt nähdä tuotannon ensi-iltaa, koska kuoli aivokasvaimeen, joka eteni vain kuukausissa tappavaksi.
Mon chéri

Mon chéri on näyttelijä Pilvi Hämäläisen esittämä musiikkikappale. Se on suomenkielistä diskoa, jossa on myös muutama sana ranskaa, ja johon on sisällytetty kliseitä Eurovision laulukilpailusta. Kappale sai ensiesityksensä väliaikanumerona vuoden 2024 Uuden Musiikin Kilpailussa, joka järjestettiin Tampereen Nokia Areenalla 10. helmikuuta 2024. Osana väliaikanumeron huumoria juontajat väittivät kappaleen olleen kilpailun kahdeksas kappale, joka oli kuitenkin joutunut hyllytetyksi. Lähetyksessä kappaleesta käytettiin nimitystä ”Näytän sinulle taivaan”, mutta se muutettiin yleisön reaktioiden seurauksena, kun siitä alettiin puhua sosiaalisessa mediassa nimellä ”Mon chéri” ().
Kappaleen ovat kirjoittaneet Elias Koskimies ja Leo Jupiter. Uuden Musiikin Kilpailussa nähdyn koreografian suunnitteli Reija Wäre ja esiintymisasun Teemu Muurimäki sekä Elina Lario. Pilvi Hämäläinen on kuvaillut esityksen olleen ”läppä, joka lähti käsistä”. Kappaletta on kuvailtu euro­viisu­pastissiksi ja -parodiaksi, joka ”hyödyntää taidokkaasti Euroviisuissa menestyneiden kappaleiden piirteitä”.
Vastaanotto.
”Mon chéri” sai välittömästi hyvän vastaanoton ja keräsi paljon palautetta. Kun se julkaistiin singlenä 23. helmikuuta 2024, kappaleesta tuli musiikkipalvelu Spotifyssa Suomen kuunnelluin kappale. Kappale oli 26. helmikuuta 2024 alkaneella viikolla Suomen virallisen singlelistan ensimmäisenä sekä radiosoittolistalla sijalla 35.
Kelly Chase

Kelly Chase (s. 25. lokakuuta 1967 Porcupine Plain, Saskatchewan) on uransa päättänyt kanadalainen jääkiekkoilija, pelipaikaltaan laitahyökkääjä. Hän pelasi urallaan 458 NHL:n runkosarjaottelua joissa teki 17 maalia ja antoi 36 maalisyöttöä. Pelitavaltaan Chase oli varsin kovaotteinen, josta osoituksena hänelle tuomitut 2017 jäähyminuuttia.
Ura.
Ennen NHL-uraansa Chase pelasi juniorikiekkoa WHL-sarjan Saskatoon Bladesissa kolmen kauden ajan. Ennen kautta 1988-1989 Chase solmi vapaana agenttina sopimuksen St. Louis Bluesin organisaatioon. Ensimmäinen kausi kului kokonaisuudessaan IHL-farmijoukkue Peoria Rivermenin riveissä. Toisella kaudella otteluita kertyi Peoriassa 10 ja St. Louisissa 43. Kauden jälkeen hän pelasi myös yhdeksän pudotuspeliottelua.
Kaudella 1990-1991 vastuu väheni huomattavasti ja otteluita NHL:ssa kertyi vain kahden ottelun verran. IHL-otteluita sen sijaan kertyi 61 kappaletta. Kaudesta 1991-1992 alkaen Chase ei enää farmikomennuksia saanut ja pelasi kolmella seuraavalla kaudella keskimäärin 54 ottelua kaudessa Bluesin riveissä.
Tammikuussa 1995 Blues asetti Chasen Waiver-listalle, josta Hartford Whalers poimi hänet ilmaiseksi. Hartfordissa Chase pelasi loppukauden aikana 28 ottelua. Hartfordissa Chase pelasi maaliskuuhun 1997 asti kunnes vaihdettiin Torontoon 8. kierroksen varausvuoroon vuoden 1998 varaustilaisuudessa. Torontossa Chase mahtui kokoonpanoon vain kahdessa ottelussa ja istui suurimman osan kaudesta sivussa. Saman vuoden syyskuussa Toronto lähetti hänet takaisin St. Louisiin myöhemmin määriteltävää korvausta vastaan. Bluesissa Chase pelasi kolmen kauden aikana 137 ottelua ja lopetti sitten uransa.
Haaveet, haaveet

Haaveet, haaveet on Pariisin Kevät -yhtyeen kappale, joka julkaistiin 17. marraskuuta 2023. Se oli ensimmäinen single yhtyeen kahdeksannelta albumilta "Sun yö on pian täällä", joka julkaistiin 24. toukokuuta 2024. Kappale oli samalla yhtyeen ensimmäinen julkaisu 
yli neljä vuotta kestäneen tauon jälkeen; edellinen albumi "Reuna" julkaistiin elokuussa 2019. 
Kappaleen on sanoittanut Arto Tuunela sekä säveltänyt Tuunelan lisäksi Artturi Taira. Tuunela on sanonut kappaleen olevan ”hyvä esittely ja johdanto” "Sun yö on pian täällä" -albumille ja kuvaillut sitä muun muassa ”lauluksi tutun ja turvallisen hylkäämisestä” sekä ”halusta mennä kohti tuntematonta”.
"Sun yö on pian täällä" -albumin toinen single ”Fantasiaa” julkaistiin helmikuussa 2024.
Etogrammi

Etogrammi kuvaa tietyn eläinlajin tyypillistä käyttäytymistä. Eläinten käyttäytymisen piirteitä ovat refleksit, tietyt tavanomaiset liikkeet, reaktiot, jotka joskus muodostavat reaktioketjun sekä muut käyttäytymistavat. Etogrammissa käyttäytymistapoja tarkastellaan käyttäytymiskaavoina ja ne listataan luetteloksi, joka joskus koostuu suuremmista ja pienemmistä osista. Etogrammia voivat käyttää hyväkseen kaikki eläinten parissa työskentelevät. Myös eläimistä kiinnostuneet voivat saada tietoa etogrammista. Käyttäytymistieteistä Biologinen psykologia tutkii käyttäytymisen kehittymistä eri yksilöillä, mihin vaikuttaa käyttäytymisgenetiikka, eläimen reagointia havainnoimiinsa ärsykkeisiin, käyttäytymisen kehittymistä evoluution myötä ja sitä, kuinka eläinten käyttäytyminen on yhteydessä niiden hengissä selviytymiseen tai lisääntymiseen. Eläinten käyttäytymisen tarkastelua helpottaa, jos se tehdään luonnollisessa ympäristössä. Eläimen käyttäytymistä tarkastelemalla voidaan seurata sen hyvinvointia seuraamalla käyttäytymisen ohella stressin aiheuttamia hormonitoiminnan muutoksia ja muita fysiologisia muutoksia.